ΓΡΑΠΤΗ ΕΡΩΤΗΣΗ E-3168/01

υποβολή: Fernando Fernndez Martn (PPE-DE) προς την Επιτροπή

(19 Νοεμβρίου 2001)

Θέμα: Πρόγραμμα βοήθειας για τα παιδιά και τους νέους του δρόμου στην Κολομβία

Στην Κολομβία, η φτώχεια και η αστάθεια των οικογενειών οδηγούν χιλιάδες παιδιά να ζητήσουν καταφύγιο στη ζωή στο δρόμο, όπου συναντούν μόνον εγκληματικότητα, αρρώστιες, σεξουαλικές κακοποιήσεις, πορνεία, κακή μεταχείριση, ναρκωτικά και, γενικά, μία ζωή γεμάτη αθλιότητα και χωρίς διέξοδο, δεδομένου ότι ο δρόμος δεν έχει εναλλακτική λύση.

Το 1997 δημιουργήθηκε το πρόγραμμα COL/B-3100/97/102, Πρόγραμμα παροχής βοήθειας στα παιδιά και τους νέους του δρόμου στην Κολομβία και στις 13 Φεβρουαρίου 1998 το πρόγραμμα αυτό ενεκρίθη επισήμως. Στις 12 Ιουλίου 1999, μετά από τη διεξαγωγή των σχετικών συζητήσεων, το εν λόγω πρόγραμμα ανατέθηκε στην Asosiasio Institut Genus.

Σύμφωνα με τις πληροφορίες που διαθέτω, τέσσερα χρόνια αργότερα, αυτό το πρόγραμμα δεν τέθηκε σε λειτουργία, τα 475 000 ευρώ που είχαν χορηγηθεί για αυτό το πρόγραμμα δεν έχουν ακόμη φθάσει ούτε σε ένα παιδί του δρόμου, και, ακόμη χειρότερα, δενπάρχει συγκεκριμένο σχέδιο για την εφαρμογή του εν λόγω προγράμματος.

Πώς μπορεί η Επιτροπή να εξηγήσει την καθυστέρηση της εκτέλεσης του προγράμματος·

Ποια μέτρα σκοπεύει να λάβει προκειμένου να εφαρμόσει το ταχύτερο δυνατόν αυτό το πρόγραμμα πρόληψης, προστασίας και οικονομικής και κοινωνικής αποκατάστασης των παιδιών και των νέων του δρόμου·

Ποια συγκεκριμένα σχέδια έχει η Επιτροπή προκειμένου να αποφύγει αυτού του τύπου τις συνηθισμένες καθυστερήσεις από την έγκριση ενός προγράμματος μέχρι την εφαρμογή του·

Απάντηση του κ. Patten Εξ ονόματος της Επιτροπής

(11 Ιανουαρίου 2002)

Η Επιτροπή έχει επίγνωση της ηθικής καιλικής εξαθλίωσης των παιδιών και των νέων που επιβιώνουν στους δρόμους πολλών μεγάλων πόλεων της Λατινικής Αμερικής. Έχει επίγνωση του σημαντικού έργου που χρειάζεται για την αντιμετώπισή της και προσπαθεί, με τα μέσα που διαθέτει, να αντιμετωπίσει αυτήν την πρόκληση με την εκτέλεση κατάλληλων κοινωνικών έργων.

Το συγκεκριμένο πρόγραμμα που δημιουργήθηκε μέσω σύμβασης χρηματοδότησης πουπεγράφη με την κυβέρνηση της Κολομβίας, προσέκρουσε σε ανυπέρβλητες δυσκολίες λόγω της κατάστασης στην οποία βρίσκεται η χώρα, η οποία, μετά τον καθορισμό του προγράμματος, επιδεινώθηκε θεαματικά. Η καθυστέρηση της εφαρμογής του οφείλεται επομένως ως επί το πλείστον στο ιδιαίτερο πολιτικό καθεστώς της χώρας και δεν μπορεί να αποδοθεί σε διοικητικά αίτια.

Πράγματι, όπως προβλέπεται στη σύμβαση, η ευρωπαϊκή τεχνική βοήθεια πρέπει να ανατεθεί σε μη κυβερνητικές οργανώσεις (ΜΚΟ). Όμως, η πλειονότητα των οργανώσεων αυτών αρνήθηκαν να αναλάβουν τη διαχείριση έργου που συγχρηματοδοτείται από την κυβέρνηση, προκειμένου να διαφυλάξουν την πολιτική τους ουδετερότητα.

Μόνο δύο ΜΚΟ συμμετείχαν στην πρόσκλησηποβολής προσφορών, μεταξύ των οποίων το ινστιτούτο GENUS το οποίο και επιλέχθηκε. Επιπλέον, πριν ακόμη από την έναρξη του έργου, την κατάσταση επιδείνωσε η παραίτηση τηςποψηφίας για τη θέση συνδιευθύντριας, και το ινστιτούτο GENUS δεν μπόρεσε να βρει κατάλληλοποψήφιο για να την αντικαταστήσει.

Εξάλλου, το πρόγραμμα επηρεάστηκε σημαντικά από το κλίμα βίας που πλήττει τη χώρα. Από την άποψη αυτή, η κατάσταση επιδεινώθηκε όπως μαρτυρεί η δολοφονία του τοπικούπαλλήλου της Αντιπροσωπείας της Επιτροπής στη Μπογκοτά, κ. Torres, ή η απαγωγή ευρωπαίου εμπειρογνώμονα του έργου Ciudad Bolivar, ή ακόμη ο εκφοβισμός που ασκήθηκε σε άλλους ευρωπαίους εμπειρογνώμονες στην Κολομβία, το 2000. Υπό τις περιστάσεις αυτές, αποφασίστηκε ο αναπροσδιορισμός του έργου για την καλύτερη προσαρμογή του στις τοπικές ανάγκες.

Δεδομένου ότι η Υπηρεσία Διεθνούς Συνεργασίας και το Ινστιτούτο Οικογενειακής Ευημερίας της Κολομβίας ζήτησαν η νέα μορφή του προγράμματος να λαμβάνει κυρίωςπόψη τη συμμετοχή κολομβιανών εμπειρογνωμόνων και τοπικώνπαλλήλων, κλήθηκαν να προτείνουν, με τηνποστήριξη της Αντιπροσωπείας, τροποποιήσεις της σύμβασης χρηματοδότησης.

Η τροποποιημένη σύμβαση πρέπει να ακολουθεί το πρότυπο αποκεντρωμένης εφαρμογής που προβλέπεται στη σύμβαση πλαίσιο πουπεγράφη το Δεκέμβριο 2000 από την Επιτροπή και την κυβέρνηση της Κολομβίας. Η διαχείριση του έργου εξασφαλίζεται απευθείας από τον δικαιούχο και η ευρωπαϊκή τεχνική βοήθεια διατίθεται για στοχοθετημένες δράσεις.

Η Αντιπροσωπεία διατηρεί μόνιμη επαφή με τις αρχές της Κολομβίας οι οποίες, επί του παρόντος, δεν της έχουνποβάλει καμία πρόταση.